
^Quo  maiores  sunt  laudes,  quibus  Taxi  vires  medi¬ 
cae  nostris  temporibus  extolluntur ,  eo  magis  opus 
esse  videtur,  vt  hocee  remedium  justo  examini  subiicia- 
tur.  Hoc  animo  thema,  quod  tractandum  mihi  sumsi, 
adgressus  sum ,  ita  tamen ,  vt  symbolam  aliquam  huic 
rei  adferrem,  non,  vt  omnia  absoluerem,  id  quod  a  tyro- 
ne  vix  exspectari  potest.  Ab  III.  Hufelandio,  Praeceptore 
summe  colendo,  nec  non  ab  III.  Bucholzio  acceperam 
noua  quaedam  obseruata  circa  Taxi  virtutes  medicas:  his 
ea,  quae  ab  aliis  scriptoribus  exposita  sunt,  subiungere  stu¬ 
dui.  Sed,  cum  analysis  chemica,  quae  partes  constitu- 
tiuas  sistit,  in  explicandis  effectibus  insignis  sit  mo- 

menti;  etiam  isti  operam  dedi,  eamque  ea,  qna  potui, 
diligentia  et  sollertia  institui.  Baccarum  exploratio¬ 
nem  anni  tempus  non  concessit :  alia  circa  folia  et  ra¬ 
mos  instituenda  experimenta,  quo  minus  aut  suscipe¬ 
rem  aut  ad  finem  perducerem ,  aliae  rationes  impediue- 
runt.  Historiam  botanicam  plane  silentio  praeterii, 
quippe  quam  Cl.  Meyer  *)  omnibus  numeris  absolu¬ 
tam  tradidit. 

*)  Meyer  Medie .  Verfuche ,  ir  Abjcknitt,  Ueber  den  gemeinen  euro- 
paeifehen  Taxus  baum, 

SECTIO 


SECTIO  I. 

SISTENS 

EXPERIMENTA  CHEMICA 


§.  I. 

'  ..  .  i 

DESTILLATIO 

F'  f  ‘  :•  T  '  •  '  '  _  K 

oliorum  Taxi  vna  cum  ramis  minoribus  contusorum 
vncias  duodecim  cum  aquae  destillatae  libris  quatuor 
ponderis  medicinalis  in  retorta  vitrea  infudi.  Retorta 
in  B.  A.  posita,  excipulo  adiecto  cominissuraque  bene 
clausa,  digestionem  per  tres  dies  continuaui,  qua  fini¬ 
ta  libras  duas  leni  calore  destillando  eduxi.  Aqua  de¬ 
stillatione  educta  odorem  foliis  Taxi  analogum,  sapo¬ 
rem  vero  nullum  habuit.  Olei  aetherei  ne  gutta  qui¬ 
dem  adparuit. 

§■  n. 

EXTRACTIO  A  Q  V  O  S  A. 

Residuo  ex  retorta  effuso  et  cum  expressione  co¬ 
lato  ,  folia  cum  ramis  in  colatorio  remanentia  iteratis 

vicibus  cum  aqua  destillata  decoxi,  donec  aqua  adhi¬ 
bita  neque  sapore  neque  colore  exinde  mutaretur.  Sin¬ 
gula  dein  decocta,  post  decantationem  a  partibus  te¬ 
nuioribus,  quae  per  colatorium  transierant,  commixta, 
vase  vitreo  in  B.  A.  leni  calore  euaporaui.  Quo  facto  ob¬ 
tinui  vncias  duas,  drachmas  sex  et  grana  viginti  extracti 
coloris  fusci  pellucidi,  saporis  ex  amaro  salsi  et  eiusmo- 
di  consistentiae ,  vt  facile  in  formam  pilularum  redigi 
posset. 

RESINAE  AB  EXTRACTO  AQVOSO  SEPARATIO. 


a)  Ut  vero  resina  ab  extracto  aquoso  secerneretur, 
vnciam  vnam  eius  cum  vnciis  sex  spiritus  vini  in  alem- 
bico  infudi ,  et  ostiolo  vesica  vitulina  clauso ,  digestio¬ 
ni  leni  calori  per  XXIV  horas  exposui.  Finita  digestione 
spiritus  vini  colorem  ex  fusco  in  rubrum  vergentem  in¬ 
duxerat ,  eoque  demto  extractum  in  alembico  adhuc 
residuum ,  spiritu  vini  iteratis  vicibus  affuso,  eodem  mo¬ 
do  tractaui,  donec  ille  haud  amplius  tingeretur. 

b)  Tincturas,  quae  obtentae  fuerant,  adiecto  pauxillo 
aquae  in  retortam  infudi  et  spiritum  vini  leni  calore 
destillatione  detraxi.  Cum  vero  residuum  ex  retorta 
in  patinam  porcellanam  effunderem  et  euaporare  stu¬ 
derem,  mox  aliqua  pars  resinae  lateribus  vasis  adhae¬ 
sit  ,  quae  separata,  aqua  abluta  et  exsiccata,  grana  XXIV 
pondere  aequabat.  Quod  adhuc  restabat  ad  extracti 
consitentiam  euaporaui,  ex  quo,  aqua  abluendo  grana 
Vlll  adhuc  resinae  accepi.  Vncia  vna  itaque  extracti 
aquosi  grana  XXX11  resinae  continebat ,  quae  sapore 

amaro  gaudebat,  ductilis  erat,  in  spiritu  ^vini  vero  so¬ 
luta,  tincturam  viridem  exhibebat 


S-  IV. 

/ 

C1NERVM  EXPLORATIO. 

» 

a)  Folia  cum  ramis,  quae  ab  extractione  aquosa 
(§.  11.3  remanserant,  exsiccata  uncias  duas  et  drachmas 
tres  ponderarunt.  In  vase  porcellano  combusta,  cine¬ 
ris  colore  gryseo  praediti  drachmam  vnam  et  grana  XXVl 
exhibuerunt.  Cinerem  hunc  per  quadraginta  octo  horas 
aeri  expositum,  vt  acidum  aereum,  quod  forte  inter 
combustisonem  amiserat,  recuperaret,  vnciis  111.  aquae 
destillatae  in  vase  vitreo  infudi ,  digestioni  per  viginti 
quatuor  horas  exposui,  et  per  horam,  sensim  sensim- 
que  pauxillum  aquae  addendo ,  leni  igne  coxi,  donec  vn- 
cia  una  cum  dimidia  liquoris  remaneret,  qui  iiltro  per¬ 
colatus  ,  colorem  album  et  [saporem  aquae  analogum 
ostendit ,  neque  ullo  reagente  commixtus  salis  alcalini 
indicia  praebuit.  Non  est  ,  cur  partes  salinas  nimis 
diu  protracta  calcinatione  destructas  esse  timeamus,  cum, 
simulae  carbones  igne  combusti  essent,  vasculum  in  quo 
combustio  instituta  erat,  statiin  ab  igne  remoueretur* 
Idem  etiam  sequitur  ex  verbis  cl.  Hagen  *)  quae  ita 
sese  habent:  „Die  Asche  besteht  thrils  aus  im  IVasser  auflos - 
lichen ,  theils  unciufloslichen  Theilen;  er  ster  e  sind  Salze  5  die  aber 
dann  nicht  statt  finden ,  wann  die  Pflanze  vor  dem  Verkohlen  mit 
JV asser  oder  W eingeist  Icinge  genug  ausgekocht  ist.“ 

b)  Cinerem  (lit.  a.)  in  filtro  relictum  exsiccaui| 
pondere  haud  mutatum,  in  vase  vitreo  cum  aquae  de- 

A  3  Stilr 

v  ^  .  v. 

*)  Experimental  -  Chemie  att  Aufl.p*  37* , 


stillatae  vneia  vna  infudi,'  eique  acidum  nitri  purissimum 
eo  vsque  sensim  instillaui,  donec  nulla  effero  esc  entia 
amplius  exinde  oriretur,  quo  facto  vitrum  per  noctem 
digestioni  exposui.  Postridie  fluidum ,  quod  citrinum 
colorem  induxerat,  filtro  percolaui ,  terram  que  in  eo 
relictam  aqua  destillata  edulcoraui.  Haec  exsiccata  gra¬ 
na  viginti  pondere  aequauit,  vnde  acido  nitri  drach¬ 
mam  unam  et  grana  sex  soluta  fuisse  apparet. 

c)  Solutioni  huic  (v.  Iit.  b.)  spiritum  salis  ammo- 
niaci  causticum  instillaui ,  et  turbidam  redditam  fusco- 
que  colore  imbutam,  cum  nihil  amplius  exinde  praeci¬ 
pitaretur  ,  filtro  ponderato  percolaui.  Residuum  in  Ul¬ 
tro  ,  cum  aqua  destillata  edulcoratum  et  exsiccatum 
esset,  grana  duo  cum  dimidio  pondere  aequauit,  co¬ 
lorem  fuscum  praebuit,  et,  cum  calcinationi  subiicere- 
tur,  granum  et  dimidium  calcis  ferri  exhibuit. 

d)  Liquori  (lit.  c.)  percolato  acidum  vitrioli  dilu¬ 
tum  instillaui,  quo  facto  statim  liquor  albus  et  turbi¬ 
dus  enatus  est.  Cum  praecipitatum  mox  fundum  pete¬ 
ret,  iterum  acidum  vitrioli  adeici,  donec  nil  amplius 
praecipitari  animaduerterem.  Praecipitatum,  liquo¬ 
re  decantato,  iteratis  vicibus  aqua  destillata  edulco¬ 
ratum  et  exsiccatum  drachmam  vnam  et  grana  sedecim 
pondere  aequabat  et  selenites  erat.  Terra  igitur  (vid. 
lit.  b.)  acido  nitri  soluta,  calcaria  erat. 

e)  Cum  residuum  a  solutione  cineris  in  acido  ni¬ 
tri  (vid.  lit.  b.)  relictum  et  siccatum  cum  salis  alcalini 
vegetabilis  puri  drachma  vna  et  granis  viginti  commix¬ 
tum,  in  tigillo  prunis  candentibus  imponerem,  massa 
in  grumos  abiit,  nec  ad  fluxum  perduci  potuit,  HanG 
massam  salinam  in  aqua  solui,  et  solutionem  filtro  per- 

colaui.  Ex  liquore  percolato,  adiecto  acido  salis,  nihil 
praecipitabatur.  Id,  quod  in  filtro  remansit,  aqua  destil¬ 
lata  edulco  ratum  et  exsiccatum  grana  sedecim  pondere 
aequabat,  et  nunc  acido  nitri  soluebatur. 

Haecce  cineris  portio  igitur  continuit 

Terrae  calcariae  drachmam  unam  grana  sex. 

Gypsi  grana  viginti 

Calcis  ferri  granum  vnum  et  dimidium. 

f)  Cum  cineres  (vid.  Iit.  a)  nihil  salis  alcalini  ex¬ 
hiberent,  vncias  sex  foliorum  Taxi  cum  ramis  minori¬ 
bus  combussi.  Cineres  ponderabant  drachmam  vnam 
et  grana  quinque,  ex  quibus,  cum  eos  eodem  modo, 
vti  antea  (vid.  Iit.  a)  dictum  fuit,  tractarem,  grana  se¬ 
ptem  et  dimidium  salis  alcalini  fixi  obtinui» 

s.  V. 

EXTRACTIO  SPIRITVOSA» 

lam  quidem  (§.  111.)  inueneram,  quanta  copia  re¬ 
sinae  in  vncia  vna  extracti  aquosi  contenta  esset,  sed 
cum  adhuc  scire  vellem,  quantam  eius  copiam  certa  fo¬ 
liorum  cum  ramulis  portio  contineret;  vncias  sex  eorum 
leni  calore  exsiccaui,  concisa  spiritus  vini  rectificati  vn- 
ciis  octodecim  inalembico  infudi  et  digestioni  per  tres  dies 
leni  c  lore  exposui.  Tinctura  hinc  obtinebatur  colore 
fusco,  qua  percolaturam  cum  expressione  separata,  re¬ 
siduum  iterum  vnciis  nouem  spiritus  vini  eodem  con¬ 
silio  infudi.  Tincturis  his  commixtis  et  iri  retortam  in¬ 
fusis,  spiritus  vini  odore  haud  inutati  vncias  octode¬ 
cim  destillatione  eduxi*  Ex  residuo  ex  retorta  effuso  et 
in  vase  porcellano  euaporato,  mox  resina  secernebatur, 

quae  abluta  et  exsiccata  grana  quadraginta  duo  ponde¬ 
re  aequabat.  Quod  adhuc  restabat  ad  extracti  antea 
memorati  consistentiam  euaporaui,  ponderis  drachma¬ 
rum  septem  et  granorum  trium,  ex  quo  cum  aqua  ablue¬ 
retur  grana  decem  adhuc  resinae  accepi,  iisdem  qualitati¬ 
bus  praeditae,  quales  §.  111.  exposui.  Vnciae  sex  foliorum 
cum  ramulis  continuerant  igitur  resinae  grana  quinqua¬ 
ginta  duo. 

*  b)  Residuum  ab  extractione  spirituosa  iteratis  vicibus 
eum  aqua  decoctum,  exhibuit  extracti  aquosi  drach¬ 
mas  tres, 

§.  VI. 

PRINCIPII  ADSTRINGENTIS  DISQVISITIO. 

Cum  folia  Taxi  masticata  saporem  praebeant  ama¬ 
rum  subadstringentem ;  huius  principii  adstringentis 
vt  certior  fierem,  drachmam  vnam  eorum  aqua  coxi. 
Eadem  ratione  ex  herba  Theae  boheae  et  herba  Agrimo¬ 
niae  decocta  paraui ,  et  singulis  solutionem  vitrioli  mar¬ 
ris  instillaui.  Decoctum  Theae  mox  colorem  nigrum 
induxit  et  post  aliquot  dies  praecipitatum  copiosum  ni¬ 
grum  demisit.  Decoctum  Agrimoniae  colorem  nactum 
est  ex  nigro  viridem,  et  praecipitatum  exhibuit  minus 
nigrum  et  minus  copiosum.  Decocti  denique  foliorum 
Taxi  color,  ex  fusco  in  viridem  vergere  visus  est,  et 
praecipitatum  dedit,  quod  post  quatuor  dies  fundum 
petiit,  multo  minori  copia,  et  colore  ex  viride  nigro 
praeditum. 

Ex  his  sequitur,  foliis  Taxi  inesse  quidem  prin¬ 
cipium  adstringens,  sed  copia  perquam  exigua. 

§.  VII. 

FPJNCIPIl  ANTISEPTICI  INVESTIGATIO. 

Vt  vim  antisepticam  experirer,  earnis  vitulinae  re¬ 
centis  frustula  aequalia  decoctis  eadem  ratione  ex  cortite 
peruuiano,  Salicis,  Ulmi,  rad.  Calami,  herba  Sabinae* 
loliis  Taxi  paratis,  aqua  fontana  superfudi  et  in  loco 
frigidiusculo  posui.  Die  quarto  praeterlapso  caro ,  cui 
ua  fontana  infusa  erat,  odorem  putridum  exhala  ait* 
qui  sequente  die  magis  magisque  increuit.  Die  sexto  in 
carne ,  decocto  Ulmi  et  Calami  immersa ,  prima  putre¬ 
dinis  signa  sese  manifestarunt.  In  ea  vero,  quam  de¬ 
cocto  corticis  Salicis  infudi,  odor  acidiusculus  ad  paruit. 
Septimo  die  caro  in  decocto  Sabinae  et  Taxi  odorem  pu¬ 
tridum  sparsit,  et  fluidi  superficies  membranula  adiposa 
obducta  est  Die  nono  caro,  quae  adhuc  in  quatuor 
his  decoctis  solida  manserat,  putredine  soluta  est  Odor 
vero  carnis,  decocto  Salicis  immersae,  acidiusculus,  die  de¬ 
cimo  tertio  in  putridum  mutatus  est.  Caro  denique  de¬ 
cocto  corticis  peruuiani  superfusa,  quae  adhuc  solida  et 
sine  vllo  putredinis  signo  fuit,  decimo  sexto  die  odorem 
putridum  nacta  est  Quae  cum  ita  sint,  folia  Taxi  cor¬ 
ticem  Ulmi  et  radicem  Calami  vi  antiseptica  superare, 
herbae  Sabinae  aequalia  esse,  a  cortice  vero  Salicis  et 
Chinae  superari  videntur. 

Cum  carnem,  quae  aqua  fontana  superfusa,  tertio 
die  in  putredinem  jam  abierat,  aqua  pura  ablutam  de- 
nuo  decocto  foliorum  Taxi  infunderem  ,  primo  quidem 
die  odor  putridus  corrigi  visus  est ,  sed  penitus  remo¬ 
veri  non  potuit,  et  sequente  die  putredinis  incremen¬ 
tum  sese  manifestauit 

SIS  X  E  N  S 

?SVM  MEDICVE 


§.  vrir.. 

EFFECTV  S  GENERALES. 

*  *  -9  ^  *  >  *  -/  i.  ;  ;..>>>  '  .  _  Ti  *  .  ' 

Antequam  de  vsm  speciali  nostri  medicaminis  lo¬ 
quar  ,  quaedam  de  eius  effectibus  generalioribus  in  cor- 
j)us  humanum  praemonere  liceat-  —  Hi  vero  secun« 
dum  obser  nationes  cL  Hakmakd  *)  sequentes  sunt : 

ij)  minori  dosi  si  propinatur *  effectus»  quos  exserit^ 
parum  conspicui  sunt* 

&}  maiori  vero  dosi  adhibitum  hoc  remedium  pro- 
creat 

a)  Vertiginem  transitoriam  et  somnolentiam  ,,  ali¬ 
quot  horas  perdurantem»  Idem  quoque  constat 
ex  obseruationibiTS  iteratis  I1L  Hyeelaxdxi  et  Bv- 
ciroxzir. 

Ij  Stuporem  cum  immobilitate  extremitatum  corpo¬ 
ris^  praecipue  post  sudores  copiosos* 
e}  Subinde  dolores  vagos  *  vehementes»  sed  transi¬ 
torios* 

d)  Nau- 

*)  Tmrmi  dt  Medecim  1790V  Mas,  Hvfeean n  Annctlm  der  frcmz* 

Avzneyk»  Voiv  I,  pag,.  i53- 


d)  Nauseam ,  quam  nonnunquam  vomitus  pituitosi* 
raro  biliosi  sequuntur. 

e)  Diarrhoeam  ,  haud  conspicuam  quidem ,  saepe 
vero  cum  tenesmo  coniunctam ,  quem  effectum 
111.  Hvfeeaind  interdum  quoque  obseruauit. 

f)  Difficultatem  mingendi,  cum  excretione  viinae 
aquosae  alternantem  ;  cl.  Fischer  *)  vero  lotium 
rubrum,  et  mictum  quasi  cruentum,  post  stran¬ 
guriam  leniorem  obseruauit. 

g)  Saliuain  tenacem,  salsam,  nonnunquam  adeo 
acrem  ,  vt  sensus  ardoris  in  ore  inde  oriretur. 

h)  Sudores  viscidos,  foetidos  cum  cutis  pruritu 
insigni  et  rubore  in  iis  praesertim  locis,  vbi 
glandulae  lymphaticae  .subiaceut. 

§.  IX. 

VIPvES  MEDICAE. 

Ex  his  modo  allatis  variae  vires  nostro  medicamini 
Inesse  videntur.  Harum  praecipuam  esse  vim  narcoti¬ 
cam  ,  testantur  symptomata,  quae  tam  in  brutis,  quam 
in  hominibus,  pastu  foliorum  taxi  necatis,  obseruata 
Sunt,  quaeque  iis,  quae  ab  opio  proueuiunt,  simil¬ 
lima  fuerunt.  Vertigo  enim ,  somnolentia,  ventriculi 
iilt  es  tinorum  que  inflammatio,  sanguinis  profluuia,  vi¬ 
bices  aut  petechiae  in  omnibus  fere  adparnerunt  **). 

iB  2.  Nec 

*)  Vid.  Er.  DisserU  de  menstruis  suppressis  {jotting  1795.  pag.  72. 

**)  \ 7 i d .  MEyER  medie .  Versuche  1  Abschnirt  Uber  den  gemeinen 
europ.  Taxus  baum,  qui  colluuiei  potissimum  gastricae  et  iiuinornm 
ribundantiae  ,  cui  vsus  plantae  accessit,  effectus  venenatos  tri¬ 
buendos  esse  putat:  sed,  si  casum  ,  quem  Percival  ( SammJ . 
anseri  AbhandLf  pract .  Aarzit*  VqL  111.  p,  711,)  allegat,  re- 

Nec  silentio-  liic  p-raetereun cl um  eme  videtur,  ilSud* 
quod  nuperrime  in  I1L  Bvcholz  pharmacopolio  accidi t, 
vbi,  cum  extractum  Taxi  pararetur,  discipulus,  qui 
huic  labori  praeerat,  granis  circiter  decem  deglutitio,  sta- 
tini  vertigine  et  dolore  oculorum  pressorio  correptus 
est ,  et  mox  in  somnum  incidit,  ex  quo  tamen  in  sequen¬ 
ti  die  et  quidem  matutino  tempore  prosper  et  incolu¬ 
mis  euasin  Adparet  porro  vis  haec  narcotica  ex  salu¬ 
taribus  in  morbis  spasticis  effectibus.  Praeterea  vera 
vis  stimulans  ex  symptomatibus  generalioribus  supra  §. 
i.  (Iit.  c  ad  li)  allatis  satis  conspicua  est*  Vim  aritisepti- 
cam  quoque  foliis  Taxi  non  deesse,  testantur  experimen¬ 
ta  tam  a  cl.  Ga.te.rav  *) quam  a  me  **)  instituta.  Vis 
porro  adstringens  foliis  Taxi  i  nesse  videtur  ***)>  sed  vix 
memoratu  digna  est. 

Cum  vero  tam  efficax  sit  nostram  remedium  ,  omni¬ 
no  caute  in  vsu  eius  procedendum  est,  praecipue  io 
ple  tho  ricis  ,  iis  que,  quibus  magna  nemorum  sensibili» 

,  tas  ineat*. 

§;  X 

DO  SIS  ET  FORMA,: 

Quod  vero  ad  formam  et  dosin,  qua  Taxus  adhiberi 
debet,  attinet,  Medici  Franco- galli  ex  foliis  vna  cum 
ramis  minoribus  extractum  aquosum  aut  vinosum  para¬ 
ri  iubenU  Vtriusque  extracti  cL  Harmano  *.***}  initio  gra¬ 
na 

spiefmns  ,  m  lacte  ebiTtyraro  acido,  q«o  fnfanfes  prima  vice 

post  folia  adhibita  viebantur,  antidoton  potius  quaereaduui  ess# 

censemus. 

Hvfei.and  1  c.  p.  14C# 

V id  sect  Chem  §,  VIV 
***)  Vid.  ibid.  §.  VE 

na  duo  vel  tria,  forma  pilularum  dedit,  sensim' sensim- 
que  vero  dosin  ad  grana  duodecim  vsque  de  die  au¬ 
gendo  adseendit ,  donec  effectus  supra  recensiti  sese 
manifestarent,  quo  facto  ad  primam  dosin  iterum  descen¬ 
dit.  Hanc  methodum  111.  Viri  Bvcholz  et  Hvfelaku 
etiam  obseruarunt,  ita  tamen  ,  vt  secundum  aetatem  et 
corporis  constitutionem  eam  vel  minuerent  vel  auge¬ 
rent.  Optimo  quoque  cum  successu  111.  IIvffland  hoc- 
ce  remedium  vna  cum  aliis  quibusdam  e.  gr.  cum  m yr- 
rha  vel  lacte  sulphuris  in  catameniorum  suppressione, 
et  propter  nauseam,  quam  saepe  excitare  solet,  cum 
aromate  quodam  adhibuit. 

Pulueris  corticis  et  foliorum  Taxi  cl»  Harmand  *>*■ 
etiam  minori  dosi  incipiens,  tandem  ad  drachmas  duas? 
de  die,  vna  vice  aut  pluribus  vicibus  dedit:  apud  nos 
vero  nunquam  Taxus  hac  forma  adhibita  est.  —  Iam  vero 
ad  specialem  vsum  nostri  medicaminis  veniendum  est. 

&  XL 

MORBI  SPECIALES, 
i.  Febri*  intermittens 

Contra  hunc  morbum  in  nonnullis  casibus  vi m 
suam  exseruit:  cl.  Harmaxd  **)  enim  narrat,  virum 
quadragenarium,  per  decem  et  sex  menses  febre  quar¬ 
tana  iam  adfeetum,  infuso  ex  vncia  vna  corticis  Taxi  et 
vini  albi  libra  vna ,  nec  non  salis  culinaria  aliqua  copia 
parato,  quod  ante  paroxysmum  sumsit ,  hoc  morbo  sta- 
tim  sanatum  esse.  Post  vero  mensem  exanthema  psori- 
eum  in  toto  corpore  eius  erupit,  capilli  intra  duo  nycli- 

-  ;  '  •  j  , . ‘  ibo- 

tliemem  exciderant,  et  per  duos  integros  menses  Vires 
aegroti  miram  in  modum  prostratae  sunt,  donec  exan¬ 
thema  tandem  exsiccaretur:  bis  postea  ictero  nigro  ad¬ 
modum  pertinaci  afflictus  est.  Quinque  porro  aegro¬ 
tantium,  qui  eodem  morbo  adfecti  erant,  quibusque 
cl.  Harmand  *)  ante  paroxysmum  bolum  ponderis  drach¬ 
mae  ynius,  ex  putuere  Taxi  cum  extracto  eiusmodi  pa¬ 
ratum  exhibuit,  duo  post  tertiam  dosin  absque  vllo  in- 
sequente  malo  sanati  sunt:  tertius  Tero  post  quintam, 
subsequeiite  haemorrhagia  conualuit;:  quartus  sexta  dosi 
assumta  intumuit,  febris  intermittens  in  continuam 
transiit,  et  denique  aeger  hydrope  periit :  quintus  tan¬ 
dem  septem  dam  dosibus  captis ,  haud  vlium  morbi  leua- 
men  sensit,  denique  Tero  corticis  pemuiani  ope  ad  sa¬ 
nitatem  restitutus  est* 

' 

Txiis,  quae  “retuli,  sequi  Tidetur,  nostrum  reme¬ 
dium  haud  sine  cautione  ad  curandas  febres  intermit¬ 
tentes  adhibendum  esse.  Quantum  enim  ex  generalio¬ 
ribus  eius(  effectibus  cofligere  licet,  sola  yi  narcotica  ner¬ 
vorum  sensibilitatem  ita  opprimit,  Tt,  quamquam  ad¬ 
huc  quoddam  irritamentum  febrile  materiale  in  corpore 
retentum  sit,  hoc  tamen  paroxysmos  efficere  nequeat* 
In  primo  enim  casu,  symptomata  quae  insecuta  sunt, 
magis  effectui  materiei  febrilis,  quam  medicamenti  ad¬ 
hibiti  adscribenda  esse  puto,  cum  ea  tantummodo  post 
duos  menses  adparuerunt.  Idem  de  eo  casu  suspicor, 
vbi  hydrops  febrem  sequebatur.  Abstineamus  igitur  ab 
vsu  Taxi ,  wbi  quaedam  adhuc  materialis  caussa  paro¬ 
xysmos  febriles  producens  adest,  et  potius  ad  medica¬ 
menta  resoluentia  et  euacuantia  confugiamus»  Cum  ve- 

■  jro 

ro  ex  generalioribus  effectibus  (§.  I,  lit.  h.  huius  sectionis) 
pateat,  Taxum  vi  magna  diaphoretica  gaudere;  sperare 
aliquid  pus  sumus  in  iis  febribus  intermittentibus,  quae  a 
refrigerio*  aut  a  retropulsls  exan thematibus  v.gi\  scabie* 
herpete  ortum  traxerunt:  id  quod  tamen  peritioruro 

Medicorum  iudicio  remitto* 

•  .  .  *•  ■ 

ev  Rheumafirmur* 

In  hoc  quoque  morbo  Taxus  laudata  est*  Viro  qua¬ 
dragenario*  ischiade  ex  caussa  venerea  laboranti*  cum 
jam  varia  remedia*  praecipue  mere  uri  ali  a,  frustra  adhi¬ 
bita  fuissent*  cL  Gaterav  *)  quotidie  aliquoties  pilulam 
ex  granis  tribus  ad  quatuor  extracti  Taxi  paratam  dedit: 
quo  facto  post  quatuordecim  dies  dolores  quidem  re¬ 
miserunt*  ex  toto  tamen  haud  cessarunt»  Idem  vera 
alium  viram.quadragintasex  a  unos  n  at:  umyq  ui  jam  per  duos 
annos  dolore  rheumatico  circa  axillas  adfectus  fuerat  et 
per  sex  menses  lectum  non  deseruerat,  intra  quadragin¬ 
ta  dies  huius  remedii  ope  ad  perfectam  sanitatem  resti¬ 
tuit-  Hanc  virtutem  antirheuuiaticam  Taxi  Iel.Bvcholz 
sequenti  obseruatiohe  praeclare  confirmatam  vidit.  Ru¬ 
stica  viginti  quinque  annorum,  media  Ia  nuar  ii  huius 
anni  dolore  vehementi  rheumatico  *  dextrum  faciei  latus 
occupante*  affligebatur»  In  auxilium  vocatus  Vir  111; 
regimen  diaphoreticum  ordinauit*  vesicatoria  pone  aures 
et  ad  ceruieem  ponenda  curauit*  et  spiritum  Mindereri 
cum  infuso  sambuci  large  superbibendo  dedit-  Horis  y 
quadraginta  octo  praeterlapsis*  sinapismos  circa  axillam 
brachiunique  ponere*  et  quoois  bihorio  viginti  quinque 
guttas  medicamenti  ex  Mixtura  simplici  et  Tinctura 
thebaica  compositi  sumere  i  ussit.  Etsi  vero  haec  reme¬ 
dia 

tlia  adhibita  fuerint,  dolor  tamen  noctem  versus  tam  ve- 
liem  ens  factus  est,  vt  in  conuulsiones  transire  minare¬ 
tur:  tunc  vero  111.  Bvchol^  solutionis  ex  extracti  Taxi 
drachma  vna,  cum  vini  antimonialis  Hvxhami  vncia  vna 
paratae,  omni  bihorio  guttas  quadraginta  aegrotae  de¬ 
dit.  Adhibitis  tribus  liuius  remedii  dosibus  dolores  le¬ 
niebantur,  et  per  quinque  dies  continuata  hac  solutio¬ 
ne,  penitus  euanescebant. 

Quamquam  ex  his  duobus  casibus ,  in  quibus  prae¬ 
claro  successu  Taxus  adhibita  est ,  nondum  satis  certe 
virtutem  eius  aut  irheum a ticam  colligere  possumus;  ta- 
snen  a  vi  eius  diaphoretica  ^  cf.  §.  1.  huius  sectionis  Iit* 
h.)  multa  sperare  possumus,  praecipue  cum  alia  reme¬ 
dia  ,  quibus  transpiratio  augetur ,  v*  gi%  antimonialia, 
guaiacum,  dulcamara,  aconitum,  optimum  effectum  in 
Jioc  morbo  producant 

3,  Epilepfia. 

Contra  hoc  malum  ,  quod  saepe  omnem  artem  me**' 
dicam  eludit.  Taxus  quoque  adhibita  est.  Cl*  Hau- 
Mand  *)  puellae  tredecim  annos  natae,  per  tres  iam an¬ 
nos  epilepsia  ex  terrore  orta  vexatae,  variis  iam frustra 
adhibitis  medicamentis,  intra  quinque  menses  cum  dimi¬ 
dio  extracti  Taxi  grana  DCCXLIV  dedit ♦  Primo  iam 
mense  paroxysmi  manifeste  remiserunt,  sub  finem  ve¬ 
ro  quarti,  simul  erumpentibus  menstruis,  penitus  ces¬ 
sarunt.  Minori  vero  cum  successu  viro  quadraginta 
quinque  annorum,  ab  vndecimo  iam  aetatis  anno  eodem 
morbo  laboranti,  intra  sex  menses  huius  remedii  grana 
DCCCC  dedit:  quo  facto  quidem  paroxysmi  mitiores  et 

*  bre- 


*)  Hvfeland  h  ct  pag. 


breuiores  facti  sunt,  postea  vero  sueto  modo  redierunt. 
In  alio  casu  foeininam  triginta  sex  annos  natam,  post  infe¬ 
lix  puerperium  quinque  iam  annis  epilepticam,  extracti 
Taxi  granis  CCXXX  ita  liberauit ,  vt  iste  morbus  in  hy¬ 
dropem,  post  duos  menses  diureticis  sanatum,  abiret/ 
In  viro  porro  cachectico,  quinquaginta  circiter  annos  nato, 
quem  iarn  per  septem  annos  morbus  comitialis,  ab  ex¬ 
halationibus  carbonum  ortus,  adfecerat,  adhibitis  CXIX 
granis  extracti  Taxi,  paroxysmi  rarius  redierunt:  aegro¬ 
tus  autem  sphacelo  ex  crure  diffracto  adfectus,  post  no- 
uem  dies  periit.  Hoc  in  casu  nec  sphacelum  nec  mor¬ 
tem  Taxo  tribuas,  cum  fractura  cruris  complicata  vna 
cum  aliis  caussis  accedentibus  mortem  inferre  potuerit. 

Accedunt  his  obseruationibus  experimenta  111.  Bv- 
cholz*),  qui  puerum  sedecim  annos  natum,  quauis 
hebdomade  paroxysmo  epileptico  adfectum,  multis  iam 
frustra  adhibitis  remediis ,  praecipue  anthelminthicis, 
extracti  Taxi  ope  intra  mensem  ad  perfectam  sanitatem 
restituit.  Idern  puellanl  quindecim  annorum,  quae  cata- 
meniorum  fluxu  carebat,  et  quam  insultus  epileptici 
quotidie  vehementissime  excruciabant,  eodem  remedio 
intra  octiduum  restituit,  ita,  vt  nori  nisi  noctu  leniori¬ 
bus  paroxysmis  adficeretur:  protracto  vero  vsu  huius 
medicamenti,  breui  temporis  spatio  praeterlapso,  puel¬ 
la  ad  perfectam  sanitatem  perducta  est. 

Praeterea  111.  IIvfeland  virtutem  huius  remedii  in 
hoc  morbo  expertus  est ,  id  quod  obseruatio  sequens, 
quam  beneuole  mecum  communicauit ,  testatur. 

*)  ex  literis  kivs  ad  III,  Hvfjzland  scriptis. 

Puella  sedecim  annorum,  cuius  pater  scroplmlosus  fue¬ 
rat,  a  prima  iuuentute  variis  symptomatibus  scrophulosis 
adfecta,  nimia  nemorum  sensibilitate  labora uit,  eam  in 
primis  ob  caussam,  quia  natiuae  debilitati  plurima  accesse¬ 
rant  irritamenta  externa.  Fluxus  menstruus  nondum  in  illa 
adparuit,  nec  incommodi  quid,  nisi  interdum  pectoris 
oppressionem,  inde  experta  est  puella.  Accidit  vero  ali¬ 
quando  ,  vt  ira  excandesceret :  quo  facto  subito  adflicta 
est  insultu  vehementi  epileptico,  qui  quidem  post  ali¬ 
quot  horas  cessauit,  ab  hoc  tempore  vero  quotidie  ter 
aut  quater  rediit.  Inter  insultus  epilepticos  aegrota  men¬ 
te  priuata  fuit  et  eiulauit:  oculis  distortis  oreque  spu¬ 
mante  membra  mirifice  conuellebantur :  paroxysmo  autem 
linito  omnia,  quae  ipsi  acciderant,  puella  ignorauit.  — 
Diebus  XIV  praeterlapsis  et  adhibitis  variis  remediis  an- 
tispasticis,  conuulsiones  per  aliquot  dies  diminutae  qui¬ 
dem  sunt,  postea  vero  maiori  cum  vehementia  redie¬ 
runt,  ita  tamen,  vt  maniaci  insultus  ab  hoc  inde  tem¬ 
pore  cum  conuulsionibus  alternarent.  Saepissime  quo¬ 
que  dolores  pectoris,  ventris  et  coxarum  accesserunt: 
pulsus  semper  fere  durus,  nonnunquam  plenus,  et  lin¬ 
gua  sordibus  obducta  fuit:  adpetitus  extra  paroxysmum 
nullus  fere  adfuit,  sub  paroxysmo  vero  puella  nunquam 
exsatiari  potuit.  Adhibita  sunt  varia  medicamenta  re- 
soluentia ,  emetica,  laxantia,  anliphlogistica,  anodyna,  nar¬ 
cotica:  in  vsum  vocata  sunt  pediluuia  et  semicupia: 
omnia  tamen  haec  remedia  nullum  vsum  praestiterunt 
exceptis  hirudinibus  ,  quarum  ad  pudenda  adplicatio  dol 
lo res  imminuit.  Denique  111.  Hvfelawd,  sibi  persua¬ 
dens  ,  catameniorum  retentionem  diri  huius  mali  caus¬ 
sam  praecipuam  esse,  pilulas  sequentes  praescripsit: 

f£.  Extr.  Taxi  §j 
Lact.  Sulphur.  51 f$ 

M.  fiant  Pii.  poncler.  gr.  i. 

D.  S.  Initio  bis  de  die  tres  pilulae  capiantur,  et  qua¬ 
vis  die  dosis  vna  pilula  augeatur. 

Hisce  pilulis  solutionem,  quam  antea  iam  adhibuerat, 
ex  extracto  taraxaci  et  marrubii  et  tartaro  solubili  com¬ 
positam  adiunxit. 

Vix  puella  haecce  remedia  per  biduum  ceperat ,  cum 
dolores  vehementissimi  sinistrae  coxae  t?t  inguinum  et 
conatus  frequentes  "mingendi  orirentur ,  quibus  ptyalis¬ 
mus  accessit.  Deliria  furiosa  nunc  frequentiora  et  ve- 
hementiora  reddita  sunt,  et  cum  dosis  pilularum  ad  X 
vsque  aucta  esset,  menstrua  breui  post  insultum  epi¬ 
lepticum  vehementissimum  eruperunt,  et  per  sex  dies 
large  fluxerunt.  Ab  hoc  tempore  omnia  symptomata  ner¬ 
vosa  diminuta  sunt ,  interdum  tantummodo  syncope  ac¬ 
cessit,  quae  vero  breui  in  vertiginem  simplicem  mutata 
est.  Nunc  vero  ciborum  adpetitus ,  somnus  et  vires  re¬ 
dierunt,  tumor  vero  glandulae  inguinalis  dolorificus,  qui 
octo  circiter  dies  ante  eruptionem  fluxus  menstrui  exor¬ 
tus  erat,  nunc  sponte  cessauit.  Breui  tempore  post 
puella  ad  perfectam  sanitatem  restituta  est ,  et  ab  eo  in¬ 
de  tempore  menstrua  suo  tempore  redierunt,  nec  vn- 
quani  adfectus  supra  memorati  redierunt. 

Insignis  quidem  est  adparatus  eorum  medicamento¬ 
rum,  quae  laudem  virtutis  antepilepticae  sibi  concilia¬ 
verunt,  iisque  vtimur  successu  ambiguo.  Optima  certe 
methodus  ea  est,  si  caussas,  ex  quibus  morbus  ortum 
duxit,  remonemus*  Ouam  vero  difficilis  interdum  co- 
gnitio  earum  sit,  quotidiana  experientia  docet:  saepe 

quoque  remota  caussa,  effectus  tamen  non  cessat,  et 
morbus  quasi  ex  consuetudine  neniis  impressa  perdurat. 
Confugimus  tunc  in  vtroque  casu  ad  classem  remedio¬ 
rum  antispasticorum.  Cum  vero  virtus  Taxi  praecipue  in 
eo  consistat,  vt  principio  narcotico  spasmos  auferat, 
eiusque  effectus  ex  experimentis  modo  allatis  iri  hoc  mor¬ 
bo  conspicuus  sit;  omni  iure,  vti  caetera  sic  dicta  ant- 
epiieptica,  Taxum  adhiberi  posse  puto, 

4.  Eclampsia. 

/  • 

Semel  cl.  Harmaisd  *)  infanti  bienni  hoc  malo  cor¬ 
repto,  grana  duo  pulueris  (foliorum?)  Taxi  dedit,  quo 
facto  paroxysmus  aliquot  minuta  post  quidem  cessauit. 
Sequenti  die  vero  maiori  cum  vehementia  rediit.  Datis 
tunc  inscio  medico  granis  sex  huius  pulueris,  infans  bre¬ 
vi  post  morti  succubuit. 

Spasmi  cum  aliis  adfectibus  complicati . 

Viri  sexaginta  annorum,  arthritide,  spasmis  habitua¬ 
libus  post  pastum,  digestione  magnopere  laesa  ,  vomitu* 
ritionibus  biliosis  ,  melancholia  et  magna  corporis  debi¬ 
litate  cum  hepatis  intumescentia  adfecti  cL  Harmajnd  **) 
mentionem  fecit.  Cui  cum  intra  triginta  nouem  dies 
grana  CXVI!  extracti  Taxi  dedisset,  symptomata  egregie 
cluhinnta  suiit.  Cum  vero  subito  podagra  adficeretur, 
hoc  remedium  plane  recusauit.  Tribus  postea  hebdo¬ 
madibus  praeterlapsis  erysipelas  phiegmonodes  totum 
corpus  occupauit,  et  febris  acuta,  vitae  discriminis  ti¬ 
morem  incudens,  secuta  est.  Podagra  tunc  cessauit,  nec 

vn- 


*)  Hv.FEf.AND  1.  C.  p.  l5a. 
**)  Hvfsland  1.  c.  p.  i5o 


Vnquam  rediit,  sed  aeger  in  pristinum  statum,  excepto 
vomitu  et  hepatis  intumescentia,  abiit. 

6.  Hydrophobia  ex  morsu  canis  rabi  di. 

Folia  Taxi  in  Silesia  contra  hunc  morbum  prophy- 
lactice  adhiberi  b.  Gleditsch  *)  retulit:  idem  111.  Burgs- 
dorf  **)  de  ligno  Taxi  asseruit. 

,7.  Calamentorum  suppressio . 

Supra  jam  monui,  Taxum  in  complicatione  huius  mor¬ 
bi  cum  epilepsia  magno  cum  emolumento  adhibitam  esse  : 
liceat  tamen  breuibus  addere  ,  qualis  sit  vsus  huius  re¬ 
medii  in  ipsa  mensium  suppressione.  Variae  exstant 
obseruationes  ,  quas  hoc  loco  in  medium  proferre  pos¬ 
sem.  Huc  spectat  exemplum  cl.  Harmajnb  ***),  qui  vir¬ 
gini  nouemdecim  annorum,  a  menstrui  fluxus  defectu 
per  duos  integros  annos  chloroticae,  variis  jam  frustra  da¬ 
tis  medicamentis,  spatio  trium  mensium  grana  CCCCXC1V 
extracti  Taxi  exhibuit  Adhibitoper  sex  hebdomades  hoc- 
ce  remedio,  menstrua  eruperunt,  et  per  continuatum 
eius  vsum  suo  tempore  s  em  per  redierunt  In  Institu¬ 
to  clinico  medico- chirurgico  sub  auspiciis  Praesidis  et 
111.  Hvfelandii  florente,  aliquoties  hocce  medicamen¬ 
tum  suam  virtutem  exseruit  En  duas  historias,  quas 
ex  ipso  huius  Instituti  diario  desumsi. 

Femina  quadraginta  sex  annorum,  quae  ante 
decem  menses  abortum  perpessa  erat,  et  ex  hoc  tem- 

C  5  po- 

*)  Einleitung  in  die  Forstivissenschaft.  Vol.  II.  pag.  io5if 

**)  Forsthcmdbuch.  pag. 

pore  mensibus  suppressis  laborabat,  capitis  et  lum¬ 
borum  doloribus  valde  infestabatur  :  sordes  quoque 
aderant  primarum  viarum -  et  adfectus  febriles  atque 
sudores  nocturni.  Adhibitis  medicamentis  resoluen- 
tibns  et  euacuantibus ,  symptomata  aliquo  modo  di¬ 
minuebantur.  Cum  vero  ipsi  datae  essent  pilulae  ex 
drachma  vna  extracti  Taxi  cum  drachmis  duabus  lactis 
s  ulphuris  et  extracti  arnicae  q.  s.  paratae,  quarum  initio  bis 
de  die  grana  octo  capiebat,  postea  quouis  die  granis 
duobus  dosi  additis,  post  sex  dies  dolores  capitis  et  lum¬ 
borum  valde  augebantur.  Quo  facto,  cum  illi  balnea 
pedum  et  vapores  tepidi  ad  genitalia  applicarentur,  post  ali¬ 
quot  dies  catamenia  eruperunt,  tanta  cum  dolorum  vehe¬ 
mentia,  ut  pilularum  vsus  omitti  deberet.  Cum  iterum  si¬ 
gna  sordium  gastricarum  sese manifestarent,  medicamen¬ 
ta  resoluentia  et  euacuantia  repetita  sunt.  Praeterla¬ 
psis  vero  quatuor  diebus,  cum  tempus,  quo  catamenia 
effluere  solebant,  immineret,  denuo  pilulae  in  vsum  vo¬ 
catae  sunt.  Adhibitis  intra  quatuor  dies  granis  sexagin- 
ta  et  quatuor,  menstrua  adparuerunt,  et  sub  pilularum 
vsu  per  tres  dies  modice  fluxerunt.  Quo  facto  femina 
ab  omnibus  adfectibus  autea  memoratis  liberata  est. 

Vir^o  hysterica  vicesimum  tertium  aetatis  annum 
agens,  per  quinque  jam  annos  mensibus  non  quidem 
penitus  suppressis,  Sed  tamen  valde  irregularibus,  la- 
borauit.  Octo  enim  dies  ante  quamuis  periodum  adpa¬ 
ruerunt  vehementissimi  capitis  et  lumborum  dolores, 
spasmi  venirem  conuellentes ,  adpetitus  prostratio,  so- 
ninique  perturbatio ,  donec  sanguinis  fluxus  valde  exi¬ 
guus  erumperet.  Iam  plura  remedia  ex  classe  anti- 
spasticorum  vna  cum  balneis  pedum  et  scarificatione 
crurum  frustra  tenta ta  fuerant,  cum  illi  extractum  Taxi 
cum  puluere  florum  chamomillae  romanae  in  pilulas 

redactum  daretur.  Vix  illa  intra  quatuor  dies  post  ac¬ 
cessionem  symptomatum  supra  memoratorum  huius 
remedii  grana  quinquaginta  ceperat,  cum  sanguis  per 
tres  dies  satis  large  flueret.  Tribus  postea  periodis  ca- 
tamenia  absque  vllo  incommodo  fluxerunt.  Cum  ve¬ 
ro  quarta  periodus  immineret,  symptomata  supra  me¬ 
morata  iterum  adparuerunt.  Adhibitis  vero  pilulis  ex 
extracti  Taxi  drachma  vna  cum  lactis  sulphuris  drach¬ 
mis  duabus  paratis,  post  aliquot  dies  menstrua  adpa¬ 
ruerunt,  ex  quo  tempore  virgo  omnium  molestiarum 
expers  vixit. 

Iam  vero ,  cum  in  catameniorum  retentione  aut 
suppressione,  vsum  medicamenti  huius  flocum  habere  ex 
adductis  exemplis  adpareat;  videamus,  quibus  indica¬ 
tionibus  illud  adhibendum  sit.  Cum  caussae  huius  mor¬ 
bi  tam  multiplices  sint,  non  vbique  Taxus  adhibenda 
erit.  Superfluum  esset,  si  singulas  caussas,  quae  fluxum 
menstruum  vel  retinere  vel  opprimere  possint,  huc  ad- 
ferrem.  Sufficiat  igitur,  eas  tantummodo  nominasse,  quae 
dum  adsunt,  vsum  nostri  medicaminis  sibi  vindicare 
possunt.  Hae  imprimis  spasmus  et  torpor  vasorum  vte- 
ri  esse  videntur.  Quod  ad  primam  caussam  attinet,  haud 
raro  eam  adesse  conspicuum  est :  plurimae  enim  caussae 
remotae,  vti  v.  gr.  refrigerium,  terror,  ira,  excitare  so¬ 
lent  spasmum  vasorum  vteri,  quo  sanguinis  per  illa 
vasa  circuitus  impeditur.  Cum  vero  praecipuum  effe¬ 
ctum  Taxi  ex  vi  eius  narcotica  deducendum  esse  supra 
(§.  II.)  iam  dictum  fuerit,  haecque  virtus  per  vsum  eius 
in  morbis  spasticis  probata  sit;  sperare  licet,  eam  prae¬ 
cipue  in  hoc  casu  cum  emolumento  adhiberi  posse*  In 
torpore  vero  vasorum  vteri  per  vim  suam  stimulantem, 
ex  effectibus  generalioribus  supra  (§.  I.  Iit.  c  ad  h)  expo¬ 
sitis  dignoscendam,  conducere  videtur;  id  quod  111. 

Hv- 

Hv fex  and  *)  ex  adfinitate  Taxi  cum  lunipero  sabina 
Linn.  suspicatus  est.  Si  vero  remedium  nostrum  ad 
Inuic  finem  adhibere  vis;  in  iis  praecipue,  quibus  ali¬ 
qua  nobilis  pars  corporis  propter  laxitatem  ad  conge¬ 
stiones  procliuis  est,  aliqua  medicamenta  topica,  e.  gr. 
balnea  pedum,  vapores  tepidos  ad  genitalia,  ante  ad¬ 
hibeas,  quam  ipsam  Taxum  praescribas* 

8*  Rhachitis. 

Infantem  tres  annos  natum,  hocque  morbo  deten¬ 
tum,  infuso  foliorum  Taxi  cum  saccharo  et  lacte  mixto, 
trium  mensium  spatio  ad  perfectam  sanitatem  restitu¬ 
tum  esse,  cl  Harmatnd  **}  retulit.  Huic  vero  infanti, 
id  quod  bene  notandum  est,  alternis  hebdomadibus 
datum  est  remedium  purgans  ex  puluere  jalappae. 

9.  Scabies . 

In  Suecia  decoctum  foliorum  Taxi  externe  contra 
hoc  malum  adhiberi  cl,  Finke  ***)  narrat. 

10.  Ulcera  fcorbutica  et  cariofa. 

111.  Hvfexand  proposuit  ad  explorandum,  num  for¬ 
te  Taxus  in  eiusmodi  vlceribus  eundem  egregium  effe¬ 
ctum  praestet,  quem  lunipero  sabinae  tribuere  debe¬ 
mus.  Probabile  hoc  videtur  ex  iis,  quae  supra  (Sect.  I. 
§.VII.)  attuli. 

§.X. 

■*)  1.  c.  p*  149.  not* 

**)  Hvfelaub  l.  [c.  pag.  15  !♦ 

***)  Med.  prati*  Geogrdpbi  Vol,  II.  pag,  (ho. 

Quod  denique  ad  vsum  baccarum  Taxi  spectat* 
breuibus  monendum  esse  videtur,  ci.  Percy  *)  hisce 
baccis  vim  demulcentem,  leniter  laxantem  et  antispasti- 
cam  tribuere.  Syrupum  ex  baccis  paratum,  in  variis 
tussis  speciebus,  obstructione  aluina,  doloribus  a  coli¬ 
ca  et  a  calculo  vesicae  productis,  atque  in  catarrho  vesi¬ 
cae  ,  optimo  cum  successu  se  adhibuisse  retulit* 

*)  Hvfejland  I.  c.  pag.  i5£* 

ERRATA 

p.  4*  !♦  l5.  calori  1.  calore* 
p.  6*  1.  2o.  adeid  1«  adieci. 


Variolae  infitae  naturalibus  funt  praeferendae. 

m 

-•  %  .  .  ^  v . 

Purgantia  emeticorum  vices  raro  fubire  pojfunt. 

'  ...  r 

7/7. 

Clyfmata  ex  fumo  Nicotianae  parata ,  ad  excitandam 
vitam  eorum ,  qui  mortui  videntur ,  non  rejicienda 
Junt. 

IV 

Antifpasmodica  in  morbis  hydropicis  maxime  conue- 
niunt. 

V. 

Foetus  in  vtero  materno  lue  venerea  adfici  pote/}. 

FI. 

Sanguis  menftruus  in  flatu  naturali  partes  noctuas 
non  continet. 

VII. 

Venena  faepe  funt  medicamina. 

